Document ID: 32008D0895

POLITIKAS UN DROŠĪBAS KOMITEJAS LĒMUMS BiH/14/2008
(2008. gada 21. novembris),
ar ko ieceļ Eiropas Savienības spēku komandieri Eiropas Savienības militārajai operācijai Bosnijā un Hercegovinā
(2008/895/KĀDP)
POLITIKAS UN DROŠĪBAS KOMITEJA,
ņemot vērā Līgumu par Eiropas Savienību un jo īpaši tā 25. panta trešo daļu,
ņemot vērā Padomes Vienoto rīcību 2004/570/KĀDP (2004. gada 12. jūlijs) par Eiropas Savienības militāro operāciju Bosnijā un Hercegovinā (1) un jo īpaši tās 6. pantu,
tā kā:
(1)
Padome ar Vienotās rīcības 2004/570/KĀDP 6. pantu pilnvaroja Politikas un drošības komiteju (PDK) pieņemt turpmākus lēmumus par ES spēku komandiera iecelšanu.
(2)
PDK 2007. gada 25. septembrī pieņēma Lēmumu BiH/11/2007 (2), ar ko ģenerālmajoru Ignacio MARTÍN VILLALAÍN iecēla par ES spēku komandieri Eiropas Savienības militārajai operācijai Bosnijā un Hercegovinā.
(3)
ES operācijas komandieris ir ieteicis iecelt ģenerālmajoru Stefano CASTAGNOTTO par jauno ES spēku komandieri Eiropas Savienības militārajai operācijai Bosnijā un Hercegovinā.
(4)
ES Militārā komiteja ir atbalstījusi minēto ieteikumu.
(5)
Saskaņā ar 6. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās tādu Eiropas Savienības lēmumu un rīcību izstrādē un īstenošanā, kas saistīti ar aizsardzību.
(6)
Eiropadomes Kopenhāgenas sanāksmē 2002. gada 12. un 13. decembrī tika pieņemta deklarācija, kurā paziņoja, ka mehānisms “Berlīne plus” un tā īstenošana attieksies vienīgi uz tām ES dalībvalstīm, kuras ir arī vai nu NATO dalībvalstis, vai arī programmas “Partnerattiecības mieram” locekles un kuras noslēgušas divpusējus drošības līgumus ar NATO,
IR NOLĒMUSI ŠĀDI.
1. pants
Ar šo ģenerālmajors Stefano CASTAGNOTTO tiek iecelts par ES spēku komandieri Eiropas Savienības militārajai operācijai Bosnijā un Hercegovinā.
2. pants
Šis lēmums stājas spēkā 2008. gada 4. decembrī.
Briselē, 2008. gada 21. novembrī

Labels: 18
9
5
15